钦定古今图书集成/明伦汇编/闺媛典/第053卷 > 郑玺妻魏氏
## 钦定古今图书集成/明伦汇编/闺媛典/第053卷 > 郑玺妻魏氏

按《钱塘县志》：“魏氏，名德盛，萧山人，文静公仲子完女。
幼有志操，涉书史。父患疾，祷天求代。及长，赘钱塘儒
士郑玺为婿。玺回杭得暴疾。德盛闻，欲往视汤药，祖
母丘夫人与之俱行，比至，玺已没。至夕以帕自缢于
夫侧。祖母救之，载归，渡罗刹江，欲投水死。祖母挽之
抵家，仍欲自缢，家人环守之，断发爪面，啮指流血，风”
中患处而死。弘治间奏闻，表其门。